สวนสาธารณะเป่ยไห่

สวนสาธารณะเป่ยไห่ เป็นสวนสาธารณะและอดีตสวนจักรพรรดิ ตั้งอยู่ทางทิศตะวันตกเฉียงเหนือของพระราชวังต้องห้ามในปักกิ่ง ประเทศจีน สร้างขึ้นครั้งแรกในศตวรรษที่ 12 สวนเป่ยไห่เป็นหนึ่งในสวนสาธารณะจีนที่ใหญ่ที่สุดที่ยังคงหลงเหลืออยู่และมีโครงสร้างสำคัญ ๆ เช่น พระราชวังและวัดจำนวนมาก เคยเป็นส่วนหนึ่งของนครจักรพรรดิ สวนนี้เปิดให้ประชาชนเข้าชมตั้งแต่ปี ค.ศ. 1925 เช่นเดียวกับหลาย ๆ สวนจักรพรรดิในจีน สวนเป่ยไห่ได้รับการออกแบบให้เลียนแบบสถานที่ท่องเที่ยวและสถาปัตยกรรมที่มีชื่อเสียงจากภูมิภาคต่าง ๆ ของจีน โดยเฉพาะเจียงหนานรอบ ๆ แม่น้ำแยงซี ด้านต่าง ๆ ของสวนมีการออกแบบที่สะท้อนถึงศาลาจีนและคลองในหางโจวและหยางโจว สวนอ่อนช้อยของซูโจว และทิวทัศน์ธรรมชาติรอบ ๆ ทะเลสาบไท่กับหินรูพรุนที่มีชื่อเสียง สวนสาธารณะเป่ยไห่เองถือเป็นหนึ่งในผลงานชิ้นเอกของการออกแบบสวนและภูมิทัศน์ของจีน สวนในปัจจุบันมีพื้นที่ประมาณ 71 เฮกตาร์ (180 เอเคอร์) โดยมีทะเลสาบที่ครอบคลุมพื้นที่กว่าครึ่งหนึ่งของสวน จุดศูนย์กลางของสวนคือเกาะหยก (t 瓊華島, s 琼华岛, Qiónghuádǎo) โดยจุดสูงสุดของเกาะอยู่ที่ 32 เมตร (105 ฟุต) ทะเลสาบของสวนเชื่อมต่อกับชิจาฮายที่ปลายทิศเหนือ อ้างอิง แหล่งข้อมูลอื่น Official Website (ในภาษาจีน) Beihai Park, Beijing The Circular Wall (Tuancheng) - China.org.cn